stanford-oval/wikipedia huggingface dataset:
Piešťany

| Piešťany |
| --- | --- |
 Napoleonin kylpylä
 vaakuna
 Piešťany
 Koordinaatit: 48°35′03″N, 17°50′01″E 
Valtio:  Slovakia
Alue (kraj):  Trnavan alue
Piiri:  Piešťany
Ensimmäinen maininta:  1113
Hallinto:  
 – Pormestari:  Peter Jančovič (2018-)
Pinta-ala:  
 – Kokonaispinta-ala:  44.201 km²
Korkeus:  162 m
Väkiluku (2006):  29 660
 – Väestötiheys:  671 as./km²
Aikavyöhyke:  UTC+1
 – Kesäaika:  UTC+2
Postinumero:  921 01
Suuntanumero(t):  +421-33
 
 www.piestany.sk 
Infobox OKVirheellinen NIMI-arvo: 
Piešťany (unk. Pöstyén, saks. Pistyan) on kylpyläkaupunki Trnavan alueella (Trnavský kraj), läntisessä Slovakiassa, 75 kilometrin päässä Bratislavasta koilliseen. Sen pinta-ala on 44,2 km². Vuonna 2005 sen väkiluku oli 29 855. Vuoden 2001 väestönlaskennan mukaan asukkaista 95,3% oli slovakkeja; vähemmistöryhmiä olivat tšekit (2,4%) ja unkarilaiset (0,3%). Uskonnoltaan 65,8% ilmoitti olevansa roomalaiskatolilaisia ja 7,1% protestantteja. 22,3% ei ilmoittanut mitään uskontoa.
Ystävyyskaupungit

Budapest IX, Unkari
Eilat, Israel
Hajdúnánás, Unkari
Heinola, Suomi (1967)
Luhačovice, Tšekki
Montevago, Italia
Poděbrady, Tšekki
Ustroń, Puola
Varaždinske Toplice, Kroatia
Kuuluisia asukkaita

Rytmus (1977), rap-artisti
Aiheesta muualla

Kuvia tai muita tiedostoja aiheesta Piešťany Wikimedia Commonsissa
Matkaopas aiheesta Piešťany Wikivoyagessa (englanniksi)
Falcon 9

Falcon 9 on SpaceX-yhtiön suunnittelema uudelleenkäytettävä kantoraketti, joka kuuluu Falcon-rakettiperheeseen.
Versiot

Falcon 9 v1.0 on ensimmäinen operatiivinen versio raketista. Sitä käytettiin viisi kertaa vuosina 2010–2013. Versio on poistunut käytöstä.
Falcon 9 v1.1 on toinen operatiivinen versio raketista. Version ensimmäinen laukaisu oli 29. syyskuuta 2013. Falcon 9 v1.1 epäonnistui kerran, kesällä 2015 raketti ja kuorma tuhoutuivat kesken lennon SpaceX CRS-7. Tämän jälkeen sillä suoritettiin vielä yksi onnistunut laukaisu kunnes sen korvasi kokonaan uudempi malli.
Falcon 9 v1.2 (myös nimellä Falcon 9 Full Thrust) on uudempi versio raketista. Sillä saavutettiin ensimmäistä kertaa ikinä ensimmäisen vaiheen uudelleenkäytettyvyys maaliskuussa 2017 lennolla SES-10. Yksi v1.2 on tuhoutunut, tankkauksen yhteydessä syyskuussa 2016 AMOS-6. Falcon 9 v1.2:n historia jakaantuu edelleen kolmeen eri vaiheeseen. Block 3 on sen ensimmäinen v1.2 -versio ja toinen Block 4. Kolmas v1.2-version on edelleen aktiivisessa käytössä oleva Block 5. Käytössä toukokuusta 2018 alkaen.selvennä
Huomattavasti raskaampi Falcon Heavy kehitettiin Falcon 9:n pohjalta.
Pippola

Pippola on suomalainen sukunimi, joka on muun muassa seuraavilla henkilöillä:
Emmi Pippola (s. 1992), pesäpalloilija
Heikki Pippola (s. 1943), pika- ja keskimatkojen juoksija
Jiri Pippola (s. 1999), pesäpalloilija
Marjut Pippola (s. 1966),  aitajuoksija
Matti Pippola (s. 1937), pesäpalloilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Predaia

| Predaia |
| --- | --- |
 Taio
 Predaia
 Koordinaatit: 46°19′24.24″N, 11°4′23.16″E 
Valtio:   Italia
Alue:  Trentino-Etelä-Tiroli
Maakunta:  Trento
Perustettu:  1.1.2015
Pinta-ala:  
 – Maa:  80,06  km²
Korkeus:  515 (min 294 - max 2095) m
Väkiluku (2014):  6 639 
 – Väestötiheys:  82 as./km²
Infobox OKVirheellinen NIMI-arvo: 
Predaia on kunta Pohjois-Italiassa Trentino-Etelä-Tirolin alueella olevassa Trenton maakunnassa. Kunta perustettiin vuonna 2015 kun viisi kuntaa yhdistyi muodostaen Predaian kunnan. Nämä kunnat olivat Coredo, Smarano, Taio, Tres ja Vervò.
Kuusamo (täsmennyssivu)

Kuusamo voi tarkoittaa seuraavia:
Paikannimenä

Kuusamo, suomalainen kaupunki
Sukunimenä

Altti Kuusamo (s. 1951), taidehistorian emeritusprofessori, taidekriitikko ja semiootikko
Kaarlo Kuusamo (1891–1974), agronomi ja talousneuvos
Kari Kuusamo (1951–2020), viihdemusiikin kapellimestari, pianisti, säveltäjä ja sovittaja
Muita merkityksiä

Kuusamo, Dannyn kokoelma-albumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kuusamo”, voi hakea sivunnimihaulla, laajalla sivunnimihaulla tai tekstihaulla.
Post Human: Nex Gen

| Post Human: Nex Gen Bring Me the Horizon |
| --- | --- | --- |

Studioalbumin tiedot
 Julkaistu: 24. toukokuuta 2024
 Kesto: 55.26
 Levy-yhtiö: Sony RCA
Listasijoitukset
  17. (albumilista)    3. (fyysinen albumilista)
Bring Me the Horizonin muut julkaisut
| Post Human: Survival Horror 2020 | Post Human: Nex Gen 2024 |   |
Singlet albumilta Post Human: Nex Gen
 ”Die4U” Julkaistu: 16. syyskuuta 2021  ”Strangers” Julkaistu: 6. heinäkuuta 2022  ”Lost” Julkaistu: 4. toukokuuta 2023  ”Amen!” Julkaistu: 1. kesäkuuta 2023  ”Darkside” Julkaistu: 18. lokakuuta 2023  ”Kool-Aid” Julkaistu: 5. tammikuuta 2024
Post Human: Nex Gen (tyyliteltynä POST HUMAN: NeX GEn) on brittiläisen rockyhtye Bring Me the Horizonin albumi, joka julkaistiin 24. toukokuuta 2024. Albumi on toinen osa neliosaiseksi suunniteltua Post Human-julkaisujen sarjaa, joka aloitettiin vuonna 2020 Post Human: Survival Horror -julkaisulla. Albumin julkaisusta tiedotettiin vain päivä ennen sen ilmestymistä.
Kappaleet

(OST) Dreamseeker – 0.19
Youtopia – 4.02
Kool-Aid – 3.48
Top 10 Statues That Cried Blood – 4.00
Limousine – 4.11 (feat. Aurora)
Darkside – 2.45
A Bullet w/ My Name On – 4.20 (feat. Underoath)
(OST) (Spi)ritual – 1.54
N/A – 3.20
Lost – 3.25
Strangers – 3.15
R.I.P. (Duskcore Remix) – 3.23
Amen! – 3.09 (feat. Lil Uzi Vert & Daryl Palumbo)
(OST) P.U.S.S.-E – 2.49
Die4U – 3.27
Dig It – 7.12
Arvostelut

Soundi:
Julius Körkkö

| Henkilötiedot |
| --- | --- | --- | --- |
Syntymäaika: 3. heinäkuuta 2006 (ikä 18)
Syntymäpaikka: Haukipudas, Suomi
Pelipaikka: hyökkäävä keskikenttäpelaaja
Seura
Seura: AC Oulu
Junioriseurat
: HauPa
: Tervarit
Seurat
| Vuodet | Seura | O | (M) |
| 2023 | Tervarit | 5 | (1) |
| 2023 | Hercules | 15 | (2) |
| 2024- | AC Oulu | 18 | (3) |
| 2024- | → OLS | 5 | (3) |
Maajoukkue
| 2022 | Suomi U16 | 3 | (0) |
| 2022-2023 | Suomi U17 | 8 | (2) |
| 2024- | Suomi U18 | 1 | (0) |
 Seurajoukkueuran tilastot kattavat vain kansalliset sarjat, päivitetty 15. lokakuuta 2024.  Maajoukkueuran tilastot päivitetty 15. lokakuuta 2024.
Julius Körkkö (s. 3. heinäkuuta 2006, Haukipudas) on suomalainen jalkapalloilija, joka pelaa hyökkäävänä keskikenttäpelaajana Veikkausliigan AC Oulussa. Hölttä debytoi Veikkausliigassa kaudella 2024.
Seurajoukkueet

Julius Körkön pelaajaura aikuisten tasolla alkoi kaudella 2023 juniorivuosien seuransa Tervarien riveissä. Saman kautena hän siirtyi Kakkosessa pelanneen Herculesin riveihin. Syksyllä 2023 Julius Körkkö siirtyi Veikkausliigaseura AC Oulun riveihin solmimalla 2+1 -sopimuksen. Körkkö debytoi Veikkausliigassa 6. huhtikuuta 2024 ottelussa Seinäjoen Jalkapallokerhoa vastaan. Hän teki ensimmäisen Veikkausliigamaalinsa 24. toukokuuta otelussa FC Hakaa vastaan.
Trans World Airlinesin lento 841

| TWA:n lento 841> Yhteenveto |
| --- | --- |
Päivämäärä:  8. syyskuuta 1974
Onnettomuustyyppi:  pommi-isku
Tapahtumapaikka:  Joonianmeri
 :  38°25′N, 019°22′E
Lähtöpaikka:  Ben Gurionin kansainvälinen lentoasema, Tel Aviv, Israel
Välilaskupaikka:  Ellinikón kansainvälinen lentoasema, Ateena, Kreikka Leonardo da Vincin kansainvälinen lentoasema, Rooma, Italia
Määränpää:  John F. Kennedyn kansainvälinen lentoasema, New York, Yhdysvallat
Kuolleita:  88
Loukkaantuneita:  0
Eloonjääneitä:  0
Lentokone
Konetyyppi:  Boeing 707-331B
Lentoyhtiö:  Trans World Airlines
Rekisteritunnus:  N8734
Matkustajia:  79
Miehistöä:  9
Trans World Airlinesin lento 841 oli Trans World Airlinesin reittilento Tel Avivista Ateenan ja Rooman kautta New Yorkiin. Reittiä 8. syyskuuta 1974 lentänyt Boeing 707-331B -kone syöksyi Joonianmereen Kreikan rannikon tuntumassa. Lennolla oli 79 matkustajaa ja yhdeksän miehistön jäsentä, jotka kaikki kuolivat mereensyöksyssä. Onnettomuuden syyksi todettiin koneen takaruumassa räjähtänyt pommi, joka vaurioitti hallintalaitteita ja johti hallinnan menetykseen.
Tapahtumat

Lento 841 saapui Tel Avivista Ateenaan kello 8.04 (kaikki ajat UTC). 56 matkustajaa poistui koneesta, koneeseen nousi 30 uutta matkustajaa ja kone tankattiin. Matka jatkui Ateenasta kohti Roomaa kello 9.12. Miehistö ilmoitti 9.30 lennonjohdolle saavuttaneensa matkalentokorkeuden (28 000 jalkaa, 8 500 metriä).
Roomasta itään kohti Beirutia matkalla olleen Pan Amin lennon 110 kapteeni ilmoitti lennonjohdolle kello 9.40 nähneensä nelimoottorisen koneen syöksyvän kohti maata. Lisätietoja kysyttäessä hän arveli koneen olleen Trans World Airlinesin Boeing 707, ja sanoi sen lähteneen jyrkkään nousuun, kääntyneen sitten ylösalaisin ja lähteneen syöksyyn hitaassa kierteessä. Lennonjohto ja alueella olleet muut lentokoneet eivät enää saaneet lentoon 841 yhteyttä. Lennonjohto teki hälytyksen mahdollisesta onnettomuudesta, ja hylyn kappaleita ja ruumiita löytyi kellumasta merestä noin kaksi ja puoli tuntia onnettomuuden jälkeen. Kaikki 88 lennolla ollutta kuolivat, ja merestä löydettiin kaikkiaan 24 ruumista.
Tutkinta ja seuraukset

Onnettomuuden tutki Yhdysvaltain National Transportation Safety Board. Tutkimuksissa selvisi, että koneen takaruumassa räjähti pommi sen lentäessä matkalentokorkeudessa. Räjähdys väänsi ja vaurioitti matkustamon lattiaa niin, että sen alla kulkeneet ohjainpintojen hallintavaijerit venyivät ja mahdollisesti katkesivat. Tämä muutti koneen ohjainpintojen asentoa niin, että kone lähti äkilliseen nousuun, kallistui ja lähti lopulta syöksyyn ilman, että miehistöllä oli mahdollisuutta saada konetta hallintaansa.
Beirutissa toiminut palestiinalainen nuorisojärjestö ilmoitti onnettomuuden jälkeen olevansa syyllinen tekoon, mutta tapauksen ei tuoreeltaan uskottu olleen pommi-isku. Kun iskun todellinen luonne myöhemmin selvisi, ketään ei saatu oikeuden eteen, mutta iskun tekijöiksi epäiltiin libyalaisterroristeja. Associated Pressin vuonna 2009 julkistamassa tutkinnassa lennon 841 iskuun yhdistettiin palestiinalaisen Musta syyskuu -terroristijärjestön jäsen Khalid Duhham Al-Jawary.
Roni Pietsalo

| Henkilötiedot |
| --- | --- | --- | --- |
Syntymäaika: 9. maaliskuuta 2002 (ikä 22)
Syntymäpaikka: Tornio, Suomi
Pelipaikka: hyökkäävä keskeikenttäpelaaja
Pituus: 183 cm
Seura
Seura: EIF
Junioriseurat
-2018: TP-47
2019: RoPS
Seurat
| Vuodet | Seura | O | (M) |
| 2018 | TP-47 | 1 | (0) |
| 2019-2021 | RFA | 53 | (9) |
| 2021 | RoPS | 1 | (0) |
| 2022 | KPV | 20 | (0) |
| 2022 | → KPV II | 2 | (1) |
| 2023- | EIF | 34 | (2) |
 Seurajoukkueuran tilastot kattavat vain kansalliset sarjat, päivitetty 11. lokakuuta 2024.
Roni Pietsalo (s. 9. maaliskuuta 2002, Tornio) on suomalainen jalkapalloilija, joka pelaa hyökkääjänä Veikkausliigaa Ekenäs IF:ssä. Pietsalo debytoi Veikkausliigassa kaudella 2024 alussa 12. huhtikuuta EIF:n riveissä ottelussa FC Hakaa vastaan.
Jalkapalloura Suomen sarjoissa

Pietsalo aloitti jalkapalloilun Torniossa TP-47:n riveissä ja siirtyi viimeisiksi juniorivuosiksi vuodesta 2019 alkaen Rovaniemelle RoPS:n riveihin. Pääosin hän pelasi RoPS II-joukkueessa, joka pelasi Kakkosta. Kolmen RoPS-vuoden jälkeen hän siirtyi Kokkolaan KPV:n riveihin, joka pelasi Ykköstä.
Kaudeksi 2023 Pietsalo siirtyi Ykkösen tammisaarelaiseen Ekenäs IF:ään, jonka riveissä hän oli nostamassa seuraa Veikkausliigaan. Veikkausliigakaudella 2024 Pietsalo on pelannut EIF:n riveissä 10 ottelua.
Suomen CP-liitto

| Suomen CP-liitto ry – Finlands CP-förbund rf |
| --- | --- |
 Suomen CP-liiton keskustoimisto, Malmin kauppatie 26, Helsinki
Perustettu:  17.8.1965
Toimiala:  Valtakunnallinen vammais- ja erityisliikuntajärjestö.
Kotipaikka:  Helsinki
Toiminnanjohtaja:  Juha Lappalainen
Puheenjohtaja:  Antti Teittinen
Jäsenlehti:  CP-lehti
Aiheesta muualla
Sivusto
Infobox OKVirheellinen NIMI-arvo: 
Suomen CP-liitto ry on valtakunnallinen vammais- ja erityisliikuntajärjestö, joka edustaa ihmisiä, joilla on lapsuudestaan neurologisesta syystä ollut liikuntavamma, kuten cp-vamma, mmc tai hydrokefalia sekä heidän läheisiään. Lisäksi CP-liitto edustaa lapsia, joilla on motorisen oppimisen vaikeus tai lievempiä motorisia vaikeuksia.
Tavoiteena on yhdenvertaisten mahdollisuuksien kehittäminen yhteiskunnassa.
CP-liiton perustavoite on vammaispolitiikassa yleisesti hyväksytty periaate: tasa-arvo ja täysi osallistuminen yhteiskunnassa.
Toiminta

CP-liitto järjestää muun muassa sosiaalisen valmennuksen kursseja, nuoriso- ja liikuntatoimintaa sekä tarjoaa tuettuja lomia Maaseudun terveys- ja lomahuollon kautta. Kurssien kohderyhmiä ovat perheet, nuoret ja aikuiset. Kursseja toteutetaan muun muassa liiton omistamassa Moijalan kurssikeskuksessa Hattulassa..
Liiton jäsenlehti CP-lehti ilmestyy neljä kertaa vuodessa.
Suomen CP-liitto vaikuttaa vammaisia ihmisiä ja heidän läheisiään koskeviin asioihin muun muassa tuomalla esille kohderyhmän äänen lainsäädännön ja yhteiskunnan palveluiden rakentamiseen.
Sosiaali- ja terveysjärjestöjen avustuskeskus tukee Suomen CP-liiton toimintaa. Suomen CP-liitto on SOSTEn jäsenjärjestö.
Toiminta > Kannanottoja

Suomen CP-liitto on ottanut kantaa moniin vammaisia koskeviin asioihin. Esimerkiksi lokakuussa 2011 julkaistussa kannanotossa puututaan vammaisten syrjintään adoptointi- ja hedelmöityshoitoprosessissa. Silloisen toiminnanjohtaja Tomi Kaasisen mukaan syrjintätapauksia on tiedossa useita. Keväällä 2014 liitto antoi kannanoton hankintalain uudistuksesta. Liiton mukaan vammaisten arjen palvelut on jätettävä kilpailutuksen ulkopuolelle.
Jäsenyhdistykset

Suomen CP-liitto ry on 18 paikallisyhdistyksen kattojärjestö. Jokainen CP-liiton paikallisyhdistys on itsenäinen ja rekisteröity yhdistysrekisterilain mukaiseksi oikeuskelpoiseksi aatteeliseksi yhdistykseksi. Jäsenyhdistykset toimivat alueellisesti ja tarjoavat tukea ja toimintaa lähellä jäseniään.
Etelä-Kymenlaakson CP-yhdistys ry
Etelä-Saimaan CP-yhdistys ry
Etelä-Savon CP-yhdistys ry
Kanta-Hämeen CP-yhdistys ry
Keski-Suomen CP-yhdistys ry
Kouvolan seudun CP-yhdistys ry
Lahden seudun CP-yhdistys ry
Lapin CP-yhdistys ry
Meri-Lapin alueen CP-yhdistys ry
Oulun Seudun CP-yhdistys ry
Pirkanmaan CP-yhdistys ry]
Pohjois-Karjalan CP-yhdistys ry
Pohjois-Savon CP-yhdistys ry
Porin Seudun CP-yhdistys ry
Seinäjoen Seudun CP-yhdistys ry
Turun CP-yhdistys ry – Åbo CP-förening rf
Uudenmaan CP-yhdistys ry – Nylands CP-förening rf
Vaasan Seudun CP-yhdistys ry – Vasanejdens CP-förening rf
Talous > Rahoitus

| Rahoituksen lähde | 2018 | 2017 | 2016 | 2015 | 2014 | 2013 | 2012 |
| --- | --- | --- | --- | --- | --- | --- | --- |
| Opetus- ja kulttuuriministeriön yleisavustus nuorisojärjestöille | - | 11 000 € | 14 000 € | 14 000 € | 14 000 € | 14 000 € | 16 000 € |
Anton Gustafsson

| Anton Gustafsson |
| --- | --- |

Henkilötiedot
Syntynyt: 25. helmikuuta 1990 (ikä 34) Karlskoga, Ruotsi
Kansalaisuus:   Ruotsi
Jääkiekkoilija
Lempinimi:  Little Gus
Pelipaikka:  keskushyökkääjä
Maila:  vasen
Pituus:  187 cm
Paino:  95 kg
Seura
Seura:  IF Sundsvall Hockey
Sarja:  HockeyEttan
Pelinumero:  3
Pelaajaura
Pääsarjaura:  2007–
Aik. seurat:  Karlskoga HC (Ruotsi II) Frölunda HC (SEL) Bofors IK (Allsv.) Hershey Bears (AHL) Borås HC (Allsv.) SCL Tigers (NLA/NLB) Asplöven HC (Allsv.) Fribourg-Gottéron (NLA) Färjestad BK (SHL) EHC Biel (NLA)
NHL-varaus:  21. varaus, 2008 Washington Capitals
Carl Anton Gustafsson (s. 25. helmikuuta 1990 Karlskoga, Ruotsi) on ruotsalainen jääkiekkoilija, joka pelaa Ruotsin kolmanneksi korkeimmalla sarjatasolla HockeyEttan-joukkue IF Sundsvall Hockeyssa. Hän on pelipaikaltaan keskushyökkääjä. Gustafssonia pidettiin nuorena erittäin lupaavana pelaajana, sillä Washington Capitals varasi hänet ensimmäisellä kierroksella 21. pelaajana NHL:n varaustilaisuudessa 2008. Gustafsson teki seuran kanssa tulokassopimuksen, mutta hän pelasi organisaatiossa vain yhden AHL-ottelun ja halusi lopulta lähteä Capitalsista vain yhden sopimuskauden jälkeen syksyllä 2010. Gustafsson pelasi tämän jälkeen mm. kuutena kautena Sveitsissä. Hänet on yleisesti tunnettu pelityyliltään hyvällä pelikäsityksellä varustettuna kahden suunnan sentterinä ja Gustafssonia on myös usein verrattu NHL:ssäkin pelanneeseen isäänsä Bengt-Åkeen.
Ura > Maajoukkueura

Gustafsson on pelannut seitsemän nuorten ja 15 poikien maaottelua.
Muuta

Gustafssonin isä Bengt-Åke pelasi omalla urallaan yli 600 NHL-ottelua Washington Capitalsissa ja voitti myös kaksi maailmanmestaruutta. Hän on sittemmin valmentanut Ruotsin A-maajoukkuetta vuosina 2004–2010 ja Gustafsson saavutti valmentajana sekä maailmanmestaruuden että olympiakullan vuonna 2006.
Borneonoranki

| Borneonoranki |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Yläheimo::  Ihmisapinat Hominoidea
Heimo::  Isot ihmisapinat Hominidae
Alaheimo::  Ponginae
Suku::  Orangit Pongo
Laji::  pygmaeus
Kaksiosainen nimi
 Pongo pygmaeus  (Linnaeus, 1760) 
Synonyymit
 Pongo pygmaeus pygmaeus 

Katso myös
   Borneonoranki Wikispeciesissä   Borneonoranki Commonsissa 
Infobox OKNimi-testi OKIUCN-testi OK: 
Borneonoranki (Pongo pygmaeus) on Borneon sademetsissä elävä orankilaji. Aiemmin orankeja katsottiin olevan vain yksi laji, oranki Pongo pygmaeus. Nykykäsityksen mukaan sumatranorankia (Pongo abelii) ja tapanuliorankia (Pongo tapanuliensis) pidetään omina lajeinaan.
Borneonoranki on kolmesta orankilajista vähiten uhanalainen: borneonorankien määräksi arvioitiin vuonna 2012 noin 104 700 yksilöä, sumatranorankeja arvioidaan olevan enää 7 500 yksilöä ja tapanulinorankeja puolestaan on jäljellä vain noin 800 yksilöä. Lajin kokonaismäärä on kuitenkin tutkimusten mukaan pienentynyt 1970-luvun alun jälkeen yli 50 prosenttia, ja laji luokitellaankin äärimmäisen uhanalaiseksi. Borneonorankeja elää Keski- ja Länsi-Kalimantanissa alueella joka oli aikaisemmin yhtenäisen sademetsän peittämää vuoristoseutua, mutta nykyisin metsät ovat pahasti pirstaloituneet.
Vuonna 2018 arvioitiin, että tämä laji on maailman 25 uhanalaisimman apinalajin joukossa.
Muun muassa San Diegon eläintarhassa on borneonorankeja.
Koko ja ulkonäkö

Borneonorankiuros painaa 60–90 kiloa, naaras 30–50 kiloa. Ne ovat noin puolitoista metriä pitkiä ja elävät 35–45 vuotta.
Ravinto

Borneonoranki syö enimmäkseen kasvisruokaa: rambutania ja muita hedelmiä, ruohoa ja puiden versoja. Orangit voivat tehdä pahaa tuhoa öljypalmuviljelmällä syömällä kaikki nuoret versot, ja siksi maanviljelijät vihaavat niitä.
Aiheesta muualla

WWF
Ma Barker

Arizona Donnie ”Kate” Barker (o.s. Clark; 1872 tai 1873 Ash Grove, Missouri – 16. tammikuuta 1935 Oklawaha, Florida) oli yhdysvaltalainen pahamaineisen rikollisperheen äiti, joka tunnettiin lempinimellä Ma Barker (”äiti Barker”). Barkerin poikien muodostama rikollisjengi tuli kuuluisaksi suorittaessaan 1920- ja 1930-luvuilla Yhdysvaltain Keskilännessä aseellisia pankki-, posti- ja palkkarahojen ryöstöjä sekä sieppauksia. Liittovaltion poliisin FBI:n mukaan Ma Barker olisi ollut niin sanotun Barkerin–Karpisin jengin todellinen johtaja. Väite on myöhemmin kyseenalaistettu, mutta se on tehnyt Barkerista maineikkaan hahmon, joka on innoittanut monia elokuvia.
Elämänvaiheet ja Barkerin–Karpisin jengi

Barker oli kotoisin Missourin Ozarkvuorten seudulta. Hän nai vuonna 1892 työmies George Barkerin, mutta heidän toimeentulonsa oli niukka. Heille syntyi neljä poikaa: Herman (s. 1894), Lloyd (s. 1896), Arthur eli ”Doc” (s. 1899) ja Fred (s. 1902).
Barkerin pojista rikollisen toiminnan aloitti ensimmäisenä Herman vuonna 1910. Perheen muutettua Missourista Oklahomaan Barker alkoi vähitellen kannustaa ja avustaa poikiensa rikoksia. Lloyd tuomittiin 25 vuodeksi vankeuteen vuonna 1922, Herman ampui itsensä vuonna 1927 jouduttuaan Kansasissa poliisin piirittämäksi. Barkerin aviomies jätti hänet pian tämän jälkeen. Arthurin ja Fredin ollessa vankilassa vuosina 1928–1931 Barker joutui elämään vaatimattomasti. Vapauduttuaan vankilasta vuonna 1931 Fred muodosti uuden jengin Alvin Karpisin kanssa. Seuraavana vuonna vapautunut Arthur liittyi jengiin, joka siihen mennessä oli jo murhannut yhden sheriffin Missourissa. Jengin toiminta-alue ulottui Minnesotasta Texasiin. Ma Barker eli liikkuvaa elämää yhdessä jengin ja uuden avopuolisonsa Arthur W. Dunlopin kanssa ja käytti eri salanimiä. Jengi murhasi lopulta Dunlopin epäiltyään tämän vuotaneen humalassa tietoja.
Barkerin–Karpisin jengi toimi 1930-luvun alkupuolella Saint Paulin kaupungissa, jonka korruptoitunut poliisipäällikkö Thomas ”Big Tom” Brown suojeli heitä. Jengin menestyksekkäimmät rikokset olivat panimonomistaja Fred Hammin ja miljonääri Edward Bremerin sieppaukset vuosina 1933 ja 1934. Hammista saatiin 100 000 dollarin ja Bremeristä 200 000 dollarin suuruiset lunnaat. Tämän jälkeen FBI alkoi jäljittää jengiä. Arthur jäi kiinni 8. tammikuuta 1935. Ma ja Fred Barker kuolivat kahdeksan päivää myöhemmin ammuskelussa FBI-miesten kanssa paljastuneessa piilopaikassaan Floridassa. Sen on mainittu olleen FBI:n historian pisimpään kestänyt ammuskelu. Ma Barkerin on spekuloitu myös ampuneen itsensä. Alvin Karpis saatiin kiinni toukokuussa 1936. Arthur Barker joutui vartijoiden ampumaksi yrittäessään paeta Alcatrazin vankilasta vuonna 1939, vankeustuomionsa suorittanut Lloyd joutui oman vaimonsa surmaamaksi vuonna 1949.
Ma Barkerin todellinen osuus Barkerin–Karpisin jengin rikoksiin on jäänyt arvoitukseksi. Hänen ei tiedetä henkilökohtaisesti tappaneen ketään. FBI:n johtaja J. Edgar Hoover luonnehti Barkeria ”vuosikymmenen häijyimmiksi, vaarallisimmiksi ja neuvokkaimmiksi rikollisiksi aivoiksi”, mutta Hooverin on väitetty vääristelleen Barkerin osuutta saadakseen tämän surmaamisen näyttämään oikeutetulta. Jengin todelliseksi johtajaksi arveltu Karpis kiisti Ma Barkerin edes olleen osallisena jengin rikoksiin.
Populaarikulttuurissa

Roger Cormanin vuonna 1970 ohjaamassa rikoselokuvassa Verinen Mamma Barker nimiroolia näyttelee Shelley Winters. Vuoden 1996 elokuvassa Public Enemies Barkeria näyttelee Theresa Russell.
Ma Barkerin maineen arvellaan innoittaneen myös useita fiktiohahmoja, kuten Valkoinen hehku (1949) -elokuvan hahmo Ma Jarrett, jota näyttelee Margaret Wycherly. Myös Lucky Luke -sarjakuvissa esiintyvä Daltonin muori ja Disneyn Ankronikka-animaatiosarjan Konnamuori perustuvat Barkeriin.
Lauluyhtye Boney M. levytti vuonna 1977 hitiksi kohonneen kappaleen ”Ma Baker”, joka kertoo Barkerista.
Barkerin kuolintalo Floridan Oklawahassa.
@450

@450-laajakaistaverkon logo.
@450 on Digitan rakentama langaton laajakaistaverkko, joka ensimmäisessä vaiheessa perustui Flarionin kehittämään Flash-OFDM-tekniikkaan. Qualcommin ostettua Flarionin vuonna 2005 siirtyi teknologia Qualcommin haltuun. Verkko käyttää NMT-450 -verkon entistä taajuusaluetta, joka on suhteellisen matala taajuusalue ja soveltuu sen myötä suuren alueen kattavan verkon rakentamiseen. Flash-OFDM -tekniikkaa ei ole standardoitu. Vuonna 2010 99 prosenttia suomalaisista asui @450-verkon peittoalueella. 1. kesäkuuta 2010 Digita ilmoitti, ettei se aio jatkaa @450-liiketoimintaa. 9. maaliskuuta 2011 @450-laajakaistaverkko myytiin Datame Oy:lle, josta tuli kaupan myötä @450-laajakaistaverkon uusi verkko-operaattori.